เตือน‘TWZ’ เทรดหุ้นก่อน ประกาศกำไร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — TWZ ถูกตลาดเตือน!! ไม่ควรขายหุ้นก่อนผลประกอบการออกล่วงหน้า 1 เดือน แถมดีลร่วมพันธมิตรจีนส่อแห้ว
นายพุทธชาติ รังคสิริ กรรมการผู้จัดการ บริษัท ทีดับบลิวแซด คอร์ปอเรชั่น (TWZ) เปิดเผยว่า ตลาดหลักทรัพย์แห่งประเทศไทยได้โทรศัพท์มาเตือนกรณีที่มีผู้บริหารของบริษัทมีการซื้อขายหุ้นในช่วงระยะเวลาที่จะมีการประกาศผลดำเนินงาน ซึ่งทางตลาดได้แนะนำว่า การขายหุ้นของผู้บริหารระยะเวลาที่เหมาะสม คือ จะต้องเกิดขึ้นก่อนประกาศผลดำเนินงานอย่างน้อย 1 เดือน เพราะจะมีผลต่อราคาหุ้น 
ทั้งนี้ ก่อนหน้านี้ผู้ถือหุ้น TWZ ในกลุ่มรังคสิริที่ปัจจุบันถือหุ้นอยู่ 30% ได้ทยอยขายหุ้นออกมาในช่วง 3 เดือนนี้ รวมแล้วทั้งหมดกว่า 200 ล้านหุ้น 
กรรมการผู้จัดการ กล่าวว่า ส่วนเรื่องที่พันธมิตรจากจีนและไต้หวันสนใจเข้ามาถือหุ้นเป็นพันธมิตรทางธุรกิจยังไม่มีความคืบหน้า หลังกลุ่มทุนดังกล่าวห่วงเรื่องเครือข่ายโทรคมนาคมในประเทศไทยที่ยังไม่พร้อมและความไม่แน่นอนทางการเมือง 
 
นายพุทธชาติ กล่าวว่า แนวโน้มรายได้ไตรมาส 4 จะดีขึ้นจากงวดเดียวกันของปีก่อนและไตรมาสก่อนหน้าหลังการเมืองสงบและเศรษฐกิจดีขึ้น และจะมีรายได้จากการขายและให้เช่าอาคารสำนักงาน 50% ของมูลค่าโครงการทั้งหมด 200 ล้านบาท และปีนี้ยังยืนตามเป้าหมายเดิมว่ารายได้จะโต 10% หรือมีรายได้ 4,000 ล้านบาท